Santo Anželas
Santo Anželas (port. Santo Ângelo) – miestas pietryčių Brazilijoje, Pietų Rio Grandėje, Rytų Misjonese. Yra Sepe Tiaražu oro uostas. Žemės ūkio regiono prekybinis centras (soja, kukurūzai, kviečiai, kiaulės, galvijai, avys). Turizmas (kelionės po aplinkines jėzuitų misijas, ypač – Šv. Mykolo). Santo Anžele yra XX a. pr. pastatyta katedra, kurios architektūrinis stilius paremtas jėzuitų misijų architektūra.